Diari Oficial de la Generalitat Valenciana


Sumari del DOGV 2311, del 15-07-1994 (1994/831980)

ACORD de 5 de juliol de 1994, del Govern Valencià, pel qual s'aprova la.llista de llocs de treball de la Conselleria d'Industria, Comerç i Turisme.
---------------------------------------------------------------------------------------------------------------------------------------------------

### Dades del document

Número de DOGV
:   2311

Data del DOGV
:   15-07-1994

Secció del DOGV
:   ALTRES DISPOSICIONS

Número del document
:   1994/831980


Data del document
:   05-07-1994

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 5 de juliol de 1994, del Govern Valencià, pel qual s'aprova la llista de llocs de treball de la Conselleria d'Indústria, Comerç i Turisme. [94/4752]  
El Govern Valencià, en la reunió del dia 5 de juliol de 1994, adoptà l'acord següent:  
L'Acord de 20 d'abril de 1993, del Govern Valencià, va aprovar la llista de llocs de treball de la Conselleria d'Indústria, Comerç i Turisme (DOGV núm. 2.015, de 3 de maig de 1993). Aquest acord efectuava l'adaptació de les llistes de llocs de treball a allò establert per la Sentència 99/1987, d'11 de juny, del Tribunal Constitucional, i les lleis 23/1988, de 28 de juliol, de Modificació de la Llei de Mesures per a la Reforma de la Funció Pública, i 6/1990, de 14 de novembre, d'adaptació de la Llei 10/1985, de 31 de juliol de la Funció Pública Valenciana, aprovades com a conseqüència de la sentència esmentada.  
La Llei 6/1993, de 31 de desembre, de Pressupostos de la Generalitat Valenciana per a l'exercici de 1994, estableix, en l'article 49, la modificació de la disposició addicional setena de la Llei 7/1991, de 28 de desembre, de Pressupostos de la Generalitat Valenciana per a 1992, i possibilita a l'Institut Turístic Valencià (ITVA) executar funcions d'ordenació en matèria de turisme. Això va provocar l'aprovació pel Govern Valencià del Decret 27/1994, de 8 de febrer, pel qual s'acorda la supressió de la Direcció General de Turisme, de la Conselleria d'Indústria, Comerç i Turisme, i del Decret 30/1994, de 8 de febrer, pel qual s'aprova el Reglament de l'Institut Turístic Valencià.  
Alhora, aquesta supressió va motivar també l'aprovació del Decret 28/1994, de 8 de febrer, del Govern Valencià, pel qual s'aprova el Reglament Orgànic i Funcional de la Conselleria d'Indústria, Comerç i Turisme.  
D'altra banda, el Decret 245/1991, de 23 de desembre, del Govern Valencià de la Generalitat Valenciana, sobre llistes de llocs de treball, ha estat anul·lat parcialment per les sentències 1365/1993 i 301/1994, del Tribunal Superior de Justícia de la Comunitat Valenciana, en declarar contraris al dret determinats articles. Aquestes sentències han estat executades mitjançant el Decret 85/1994, de 26 d'abril, del Govern Valencià, pel qual s'anul·len i es modifiquen determinats articles del Decret 245/1991, de 23 de desembre, sobre llistes de llocs de treball.  
Ambdós decrets són els instruments jurídics mitjançant els quals es realitza l'ordenació i racionalització del conjunt de llocs de treball de l'administració de la Generalitat Valenciana i dels seus organismes autònoms, i el punt de referència obligat tant per a l'adaptació de les llistes de llocs de treball existents, com per a les diverses modificacions que en elles es puguen produir en el futur.  
Al mateix temps, cal destacar que en la llista de llocs de treball que es publica en aquest acord figura el requisit de titulació o, si escau, el de la professió específica a la qual es troba adscrit el lloc. A més a més, també hi figuren aquells requisits referits al coneixement del valencià i als permisos de conducció de vehicles.  
Totes aquestes dades de la classificació dels llocs, denominació, característiques essencials (grup, naturalesa, localitat, adscripció orgànica, etc.), retribucions i, com ja s'ha dit, requisits exigits per a la provisió i consegüent exercici, figuren en la primera part de l'annex que recull la llista de llocs de treball de la Conselleria d'Indústria, Comerç i Turisme.  
La Sentència 301/1994, ja esmentada, recorda en el seu fonament de dret número 3 l'obligació d'incloure el contingut i característiques de cada lloc de treball, establerta per l'article 15.2 del text refós de la Llei de la Funció Pública Valenciana. Aquesta obligació ha estat recollida per la nova redacció que el citat Decret 85/1994 dóna a l'article 2.2 de l'esmentat Decret 245/1991.  
La sentència esmentada no determina el significat exacte del contingut dels llocs de treball, sobretot pel que fa a l'obligació o no de publicar les funcions dels llocs de treball. Malgrat això, i atesa la urgent necessitat de publicar la llista de llocs de treball, es publiquen, en la segona part de l'annex que recull la llista, les funcions dels llocs de treball de la Conselleria d'Indústria, Comerç i Turisme. Primerament hom fa llista de les funcions dels llocs singularitzats i, en acabat, les funcions dels llocs tipificats, és a dir, aquells que tenen idèntica denominació, requisits i funcions.  
Així doncs, en aquesta llista de llocs de treball s'inclouen tant les diferents modificacions efectuades des de l'anterior publicació (DOGV núm. 2015, de 3 de maig de 1993), com les altes a conseqüència de la creació de nous llocs, atesa la constant variació i l'adaptació de les llistes de llocs de treball, tant per les noves demandes socials com per les variacions que han experimentat les estructures orgàniques de l'administració del Govern Valencià.  
Aquest procés s'ha efectuat després de la negociació amb els sindicats representatius en l'àmbit de la Generalitat Valenciana, a l'empara del que disposen la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics, i la Llei 8/1980, de 10 de març, de l'Estatut dels Treballadors. Al mateix temps, la Conselleria d'Economia i Hisenda ha emés informe favorable sobre l'existència de dotació pressupostària dels llocs de treball corresponents a la plantilla de la Conselleria d'Indústria, Comerç i Turisme, en compliment del que estableixen els articles 19 de la Llei de la Funció Pública Valenciana, i 12 de la Llei 6/1993, de 31 de desembre, de Pressupostos de la Generalitat Valenciana per a l'exercici de 1994.  
L'article 25 del Decret Legislatiu de 20 de març de 1991, del Govern Valencià, pel qual s'aprovà el text refós de la Llei de la Funció Pública Valenciana, estableix com a competència del Govern Valencià, aprovar les plantilles de l'administració del Govern Valencià, els seus organismes autònoms i d'altres organismes i institucions dependents d'aquest.  
Per tot això, a la vista del Decret 28/1994, de 8 de febrer, del Govern Valencià, pel qual s'aprova el Reglament Orgànic i Funcional de la Conselleria d'Indústria, Comerç i Turisme, a proposta del conseller d'Administració Pública, el Govern Valencià  
ACORDA:  
Aprovar la llista de llocs de treball de la Conselleria d'Indústria, Comerç i Turisme que figura en l'annex d'aquest Acord.  
Publicar la indicada llista en el Diari Oficial de la Generalitat Valenciana.  
Les persones interessades podran interposar contra aquest acord, que posa fi a la via administrativa, després de la comunicació preceptiva prèvia al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la publicació íntegra d'aquest acord en el Diari Oficial de la Generalitat Valenciana, d'acord amb el que estableixen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57.2.f) i 58.1 de la Llei de la Jurisdicció Contenciosa Administrativa (disposició addicional onze de l'esmentada Llei 30/1992). Tot això, sense perjudici que s'utilitze qualsevol altra via que es considere oportuna.  
Valencia, 5 de juliol de 1994  
El conseller secretari del Govern Valencià,  
LUIS BERENGUER FUSTER